
ОШ „Димитрије Давидовић“

број: 
датум: 30.06.2026.године

место: Смедерево
З А П И С Н И К 
са 6. седнице  привременог Школског одбора ОШ „Димитрије Давидовић“ у Смедереву  


Седница се одржава у просторијама Школе, дана 30.06.2026.године, са почетком у 15,00 часова. 

Седници присуствује 3 од 5 чланова привременог Школског одбора.   
Присутни чланови су: Александар Ђорђевић, Мирјана Радојковић и Слободан Миљковић
Одсутни чланови: Иван Вучић и Зорица Марковић- оправдано
Поред чланова, седници привременог Школског одбора присуствују: директор школе Ненад Стаменковић, представница синдиката „УСПРС“ у Школи Данијела Станковић, и секретар школе Јелена Дојчиновић, у својству записничара. 
Седници не присуствују чланови Ученичког парламента који су уредно позвани.

директора Татјана Ђуровић која је на боловању.

Председник привременог Школског одбора, Александар Ђорђевић је констатовао да је свим члановима достављен дневни ред и материјал за седницу, електронским путем, како би се чланови привременог Школског одбора упознали са садржином и ставили евентуалне примедбе или сугестије.

С обзиром да није било предлога за допуну или измену предложеног дневног реда, председник  је предложио следећи 
ДНЕВНИ РЕД:
1) Усвајање записника са претходне седнице
2) Доношење Школског програма за период од 01.09.2026.године до 31.08.2030.године  
3) Усвајање полугодишњег Извештаја о раду ВД директора школе и раду школе за период јануар-јун 2026.године 

4) Разматрање Извештаја о успеху и дисциплини ученика на крају школске 2025/2026. године
5) Усвајање Правилника о изменама и допунама Правила понашања по предлогу Савета родитеља

6) Текућа питања
Предложени дневни ред је стављен на гласање и једногласно је усвојен.
Ток седнице:
1. тачка
Усвајање записника са претходне седнице

Председник привременог Школског одбора, упитао је присутне чланове да ли су упознати са Записником са претходне седнице и да ли има потребе да се Записник прочита. Члан привременог Школског одбора Слободан Миљковић је прочитао записник, пошто је био оправдано одсутан са претходне седнице, док су се остали чланови изјаснили да су упознати са записником и да не желе поново да га читају. Председник привременог Школског одбора, Александар Ђорђевић, ставио је на гласање Записник са претходне седнице Школског одбора. 

Сва 3 присутна члана су гласала „за“, тако да је привремени Школски одбор једногласно донео: 
О Д Л У К У
Усваја се Записник са 5. седнице привременог Школског одбора дел.бр.1228 од 08.06.2026.године
2. тачка
Доношење Школског програма за период од 01.09.2026.године до 31.08.2030.године 
 Директор школе је упознао присутне чланове привременог Школског одбора са чињеницом да садашњи Школски програм, који се доноси за 4 године истиче крајем ове школске године и да је неопходно да се донесе нови Школски програм за наредне четири године који ће се примењивати од почетка наредне школске године, тачније од 01.09.2026.године. Чланови привременог Школског одбора су упознати са садржајем Школског програма, а директор школе је објаснио да он обухвата све планове и програме наставе, ваннаставе и све друге садржаје који ће се примењивати у Школи у наредном периоду.  

 Председник привременог Школског одбора, Александар Ђорђевић, ставио је на гласање предлог Школског програма. Сва 3 присутна члана су гласали „за“, тако да је привремени Школски одбор једногласно донео:
ОДЛУКУ
Доноси се Школски програм ОШ „Димитрије Давидовић“ у Смедереву 

за период од 01.09.2026. до 31.08.2030.године
3. тачка
Усвајање полугодишњег Извештаја о раду ВД директора школе и раду школе за период јануар-јун 2026.године 
Председник привременог Школског одбора, упитао је присутне да ли су упознати са извештајем директора који им је достављен електронским путем.

Сви присутни чланови привременог Шк.одбора су потврдили да су упознати са Извештајем.

Директор школе, Ненад Стаменковић је изложио свој Извештај. Напоменуо је да је већину времена у свом ВД мандату потрошио на решавање проблема са учеником Н.А. и његовим родитељем, али да тај проблем, нажалост, још увек није решен. Додао је да за наредни период има велике планове које ће покушати да реализује и да ће више пажње посветити санацији и опремању Школе. Што се тиче ученика Н.А., од почетка наредне школске године биће утврђене конкретне смернице за решавање проблема. Поред тога, директор је обавестио присутне да Школа следеће године слави 220 година постојања и да ће се велика пажња посветити обележавању овог јубилеја.

Председник је ставио на гласање поугодишњи извештај о раду ВД директора и раду школе.

Сва 3 присутна члана изјаснили су се „за“, тако да је ривремени Школски одбор једногласно донео:
О Д Л У К У 

Усваја се   Извештај о раду ВД директора школе и раду Школе за период јануар-јун 2026. године
4. тачка
Разматрање Извештаја о успеху и дисциплини ученика на крају школске 2025/2026. године
Председник је констатовао да је члановима привременог Школског одбора електронским путем достављен Извештај (табеларни приказ) успеха и дисциплине ученика на крају шк.2025/26.године. . Директор школе, Ненад Стаменковић,  прочитао је део извештаја који се односи на успех ученика по разредима, и средњу оцену за сваки разред и број изостанака. Констатовано је да је велики број изостанака ученика. 
Чланови привременог Школског одбора су размотрили Извештај о успеху и дисциплини ученика, а примедби није било.
5. тачка
Усвајање Правилника о изменама и допунама Правила понашања по предлогу Савета родитеља
Секретар школе, Јелена Дојчиновић је објаснила захтев Савета родитеља за измену Правила понашања. Наиме, последњим изменама правила понашања је прописано да родитељ нема право да улази у просторије Школе када доводи дете у школу или када долази по њега, као и да нема право да улази у просторије продуженог боравка. Савет родитеља је сматрао да је то престрога забрана и да поједини ученици не могу сами да носе своје ранчеве до учионица, као и да родитељи у различито време узимају децу из продуженог боравка, тако да морају да улазе у просторије. Чланови привременог Школског одбора су прихватили предлог Савета и предлог измена и допуна Правила понашања је стављен на гласање.
Сва 3 присутна члана изјаснили су се „за“, тако да је ривремени Школски одбор једногласно донео:
О Д Л У К У 

Усваја се:

III ПРАВИЛНИК О ИЗМЕНАМА И ДОПУНАМА ПРА​ВИ​ЛА ПО​НА​ША​ЊА 

У ОШ "ДИМИТРИЈЕ ДАВИДОВИЋ" У СМЕДЕРЕВУ 

дел.бр. 1061 од 30.06.2022.године
Члан 1. 

У члану 32. став 1. мења се тачка 13) која гласи“. 

„13) да се не задржавају без потребе у просторијама школе ни када доводе, ни када долазе по децу после школе;


У истом члану брише се тачка 15), а досадашња тачка 16) постаје тачка 15)

Члан 2. 

Правилник о изменама и допунама Правила понашања ступа на снагу осмог дана од дана објављивања на огласној табли школе.

6.тачка
Текућа питања

Директор школе је обавестио чланове Школског одбора о дешавањима везаним за понашање ученика 2/4 разреда Н.А. и његовог родитеља Ј.Т. Детаљно је упознао Школски одбор са инцидентом који је Н.А. изазвао када је погодио кантом за отпатке наставницу српског језика А.В, као и инцидентом који је изазвала мајка наведеног ученика Ј.Т, непосредно пре поласка ученика 2.разреда на екскурзију, када је морала да интервенише и полиција. О оба случаја је обавештен Центар за социјални рад и полиција, а против родитеља је поднет захтев за покретање прекршајног поступка. Поред тога, директор је обавестио Школски одбор о поступању по мерама наложеним Запоисником о инспекцијском прегледу по пријави Ј.Т.
Поред наведеног, директор школе је обавестио Школски одбор и још једном инциденту, када је мајка ученице 7/1 разреда А.Ш. вербално напала наставницу математике С.Ј., ушавши у учионицу за време часа и захтевајући од наставнице да поклони оцену њеном детету. Кда је наставница одбила да то учини, А.Ш. ју је вербално напала пред ученицима одељења 7/1. Школа је о томе обавестила Ценатр за социјални рад, Школску управу и надлежно тужилаштво.
Пошто нових предлога није било, председник привременог Школског одбора, Александар Ђорђевић, закључио је седницу у 16,10 часова
Записничар                                                                                            Председник привременог 

                                                                                                                        Школског одбора
_________________                               М.П.                                             ___________________
Јелена Дојчиновић                                                                                     Александар Ђорђевић
